agnī́dhe híraṇyaṃ dadātyasmádrātā devatrā́ gachatéti yāṃ vaí rātámanā ávicikitsandákṣiṇāṃ dádāti táyā mahájjayati devatrā́ gachatéti devaloke mé 'pyasadíti vaí yajate yo yájate táddevaloká evaìnametádapitvínaṃ karoti pradātā́ramā́viśatéti māmā́viśatétyevaìtádāha tátho hāsmādetāḥ párācyo na práṇaśyanti tadyádagnī́dhe prathamā́ya dákṣiṇāṃ dádātyáto hi víśve devā́ amr̥tatvámapā́jayaṃstásmādagnī́dhe prathamā́ya dákṣiṇāṃ dadāti